সর্বোচ্চঈশ্বরবাদ
সর্বোচ্চঈশ্বরবাদ (ইংরেজি: henotheism, কোরীয়: 단일신교, রুশ: Генотеизм, জাপানি: 単一神教, চীনা: 单一主神论, আরবি: هينوثية, হিব্রু ভাষায়: הנותאיזם‎, ফার্সি: تک‌خداگزینی, থাই: อติเทวนิยม, তাজিক: Ҳенотеизм) হল একক, সর্বোচ্চ ঈশ্বরের উপাসনা যা অন্য দেবতার অস্তিত্ব বা সম্ভাব্য অস্তিত্বকে অস্বীকার করে না। ফ্রেডরিখ শেলিং শব্দটি তৈরি করেছিলেন, এবং ফ্রেডরিখ ওয়েল্কার এটিকে প্রাচীন গ্রীকদের মধ্যে আদিম একেশ্বরবাদ চিত্রিত করতে ব্যবহার করেছিলেন। ম্যাক্স মুলার, জার্মান ভাষাবিজ্ঞানী ও প্রাচ্যবিদ, ভারতীয় ধর্ম, বিশেষ করে হিন্দুধর্মের উপর তার পাণ্ডিত্যে এই শব্দটিকে ব্যাপকভাবে ব্যবহার করেছেন যার ধর্মগ্রন্থগুলি অসংখ্য দেবতার উল্লেখ এবং প্রশংসা করে যেন তারা চূড়ান্ত একক ঐশ্বরিক সারাংশ। মুলার পশ্চিমা ধর্মতাত্ত্বিক ও ধর্মীয় ব্যতিক্রমবাদের (প্রাচ্য ধর্মের সাথে সম্পর্কিত) সমালোচনার জন্য শব্দটিকে কেন্দ্রীভূত করেছিলেন, সাংস্কৃতিক মতবাদের উপর গুরুত্ব আরোপ করে যা "একেশ্বরবাদ"কে মৌলিকভাবে সুসংজ্ঞায়িত এবং ঈশ্বরের ভিন্ন ভিন্ন ধারণার থেকে সহজাতভাবে উচ্চতর বলে মনে করে।